ધર્માંતરણનો મુદ્દો મોદી સમક્ષ તેમની બદલાયેલી છબીને સાબિત કરવાની પહેલી કસોટી બની આવ્યો છે. હજી તો શરુઆત છે. મોદીએ હજી અયોધ્યામાં રામ મંદિર, કાશીમાં શિવ મંદિર તથા મથુરામાં કૃષ્ણ મંદિર જેવા હિન્દુત્વ સાથે જોડાયેલા ઘણા મહત્વના મુદ્દાઓ પર ધર્મ સંકટમાંથી પસાર થવું પડશે. એટલુ જ નહીં, જમ્મૂ-કાશ્મીરનો મુદ્દો પણ મહદઅંશે કલમ 370 સહિત દરેક રીતે હિન્દુત્વનો જ મુદ્દો છે, તો વાત જ્યારે આતંકવાદ કે પાકિસ્તાનથી મળતા પડકારોની હોય, તો તે મુદ્દાઓ પણ અનિચ્છાએ જ રાષ્ટ્રવાદ કરતા હિન્દુત્વવાદના વધુ બની જાય છે.